paragraph_text: Informacijski sustav svake tvrtke omogućuje upravljanje podacima koji su bitni za njeno poslovanje. Međutim, broj podataka unutar tvrtke i u njenoj okolini je ogroman te je nemoguće sve podatke i sve uočene detalje pohraniti unutar informacijskog sustava. Zato se moramo služiti selekcijom kako bi se identificirali i pohranili samo relevantni podaci. Time se dolazi do pojma modela baze podataka. On je izraz i posljedica zahtjeva za obradom podataka relevantnih za određeno područje primjene.